Köln, Germanyad ref. BS8386281 - 82 views
Outboard: Tiller Steering, Owners Manual, Lighting Coil, Twist Grip Throttle
£ 2,290VAT Incl. / Paid
Köln, Germany ad ref. BS8386281 - 82 views Enter Validation Code Below 2af1d9dc6ccf38cd6cdb0b2d67498c0ff86aa60c7ccdfd4fb8317a7802aeb9d0
Kleiner chirurgiese prosedures is `n belangrike deel in algemene praktyk. Mediese personeel moet bevoeg voel in die uitvoer van algemene praktyk prosedures.
Contact Person Name: M Steenkamp
Contact Person Email: marianas@sun.ac.za
Contact Person Phone: (021) 938 9016 Waar kan jy nog geld spaar? - Jou Geld | Solidariteit WêreldJou Geld | Solidariteit Wêreld
Tuis › Artikels › Waar kan jy nog geld spaar?
Jy dink dalk dat jy optimaal spaar maar jy kan dalk verbaas wees oor 'n paar ongewone maniere waarmee jy onnodige uitgawes kan bekamp.
Jou spaarrekening. Raak vertroud met spaarplanne wat finansiële instansies bied. Dit is dom om groot bedrae geld te hou in rekeninge wat baie min rente bied. Wees ook vertroud met die bankkoste vir elke koop- en ontrekkingstransaksie wat jy maak; beplan sulke transaksies tot jou voordeel deur bv. eenmalig 'n groot bedrag kontant te trek. Wees ook bedag op die diensgeld indien jy jou debietkaart gebruik by 'n OTM waarmee jou kaart nie gekoppel is nie.
Kredietkaarte. Bereken die administrasiegeld en rente op laat betalings op jou kredietkaart. Gebruik slegs een kredietkaart en moenie in die slagyster trap om die een kaart te gebruik om die ander een mee te diens nie. Beperk aankope op jou kredietkaart tot groot items waarsonder jy nie kan klaarkom of eenmalig uit jou salaris kan betaal nie.
Intekengeld op aanlyn tydskrifte, speletjies of klubs wat jy nie ten volle benut nie of al van vergeet het. Dit lyk dalk na 'n klein en bekostigbare bedrag wat elke maand outomaties van jou rekening afgetrek word . Hernuwing geskied gewoonlik sonder vooraf kennisgewing en jy het al vergeet wat die subskripsie se fynskrif sê. Besluit of die aanlyn tydskrif jou werklik waarde bied en stop die subskripsie vroegtydig.
Duur woonplek. Koop of huur wat jy werklik kan bekostig. Bereken hoeveel tyd jy daar deurbring. Jy slaap dalk net daar en die status wat jy koop deur in die betrokke woonbuurt te bly, kan 'n onnodige uitgawe wees.
Motor. Koop wat jy kan bekostige en hou vervoerkoste en instandhouding in gedagte by die aankoop. Saam met jou huurkoop is daar ook finansieringskoste. Bereken hoeveel rente jy oor die huurkooptermyn moet betaal.
Kroeë en koffiewinkels is duur uithangplekke en kan vinnig 'n duik maak in jou besteebare inkomste. Beperk jou kuiers daar en neem jou eie koffie werk toe eerder as om die koffieoutomaat te gebruik. Beperk jou koeldrankaankope en koop by die supermark.
Wegneemetes is duur, hoewel gerieflik. Berei eerder jou etes tuis saam met jou gesinslede waar elkeen ook 'n vaardigheid kan aanleer. Aflewering kos meer en onthou om 'n fooitjie by te reken. Beperk wegneemetes tot spesiale bederfgeleenthede. Beplan jou etes vooraf sodat jy nie hoef wegneemetes te kry nie.
TV- en internetaanbiedinge kan duur wees en 'n langtermynuitgawe wees. Besluit wat jy werklik nodig het. TV-programme kan ook die volgende dag op internet gevind word. Skakel meer gereeld die radio aan, wat nuus, aktualiteit en vermaak aanbied.
Versorg jouself. Deur bv. jou mondhigiëne agterweë te laat, kan jou duur te staan kom op die lang duur. Dieselfde geld ook vir jou fisiese gesondheid; voorkoming is beter as 'n doktersrekening.
Goedkoop is duurkoop, sê die spreekwoord, maar dit beteken nie dat jy elke handelsmerk moet koop nie. Voordat jy koop, kyk na gehalte en vir hoe lank jy die produk wil gebruik. Dit gaan jou nie baat om 'n goedkoper of onbekende fabrikaat wasmasjien te koop as dit nie gaan voldoen aan jou gesin se vereistes nie.